b"\n_START_ARTICLE_\nFiona Shaw\n_START_SECTION_\nBiografia\n_START_PARAGRAPH_\nFiona Shaw va n\xc3\xa9ixer al Comtat de Cork el 10 de juliol de 1958, filla d'una f\xc3\xadsica i un cirurgi\xc3\xa0 ocular._NEWLINE_Va estudiar a l'institut Scoil Mhuire de Cork City, es va graduar en Filosofia a la University College Cork i finalment va formar-se tamb\xc3\xa9 a la Royal Academy of Dramatic Art (RADA) de Londres._NEWLINE_El 1982 va unir-se a la National Theatre Company, i l'any 1985 va formar part tamb\xc3\xa9 de la Royal Shakespeare Company durant un temps._NEWLINE_El 1995 va fundar la productora audiovisual Fitzroy Productions juntament amb la directora Deborah Warner, i van estrenar la versi\xc3\xb3 teatral del poema The Waste Land, de T. S. Eliot._NEWLINE_Entre 2002 i 2005 va ser parella de la tamb\xc3\xa9 actriu Saffron Burrows."